### Beslutning

Fremsendes til Teknisk Udvalg til behandling i henhold til beslutning i byrådets møde den 23. september 2020.

”Et grønnere [adresse]” fastlægger ambitioner, mål og indsatser for naturen og det grønne i [adresse]. ”Et grønnere [adresse]” afløser en række mere specifikke politikker og planer på området.

### Resumé

Naturen og det grønne bidrager til at gøre [adresse] til et godt sted at leve for alle og medvirker til at indfri Aarhusmålene. Naturen og det grønne er samtidig en del af svaret på den globale biodiversitetskrise og de globale klimaudfordringer med heraf følgende regnmængder.

Som ramme for kommunens fortsatte arbejde med naturen og det grønne har Teknik og Miljø udarbejdet ”Et grønnere [adresse] – [adresse] politik for naturen og det grønne”.

”Et grønnere [adresse]” afløser en række tidligere mere specifikke politikker og planer for naturen og det grønne. Målet har været at skabe en overordnet og klar politisk ramme og retning og dermed også et bedre grundlag for synergier og prioriteringer.

Tanken er, at ”Et grønnere [adresse]” skal revideres én gang i hver byrådsperiode, og én gang om året vil Byrådet få forelagt en status på mål og indsatser i ”Et grønnere [adresse]”.

”Et grønnere [adresse]” spiller sammen med en række andre politikker og strategier i [adresse] om, hvordan det gode liv kan udfoldes i attraktive og bæredygtige rammer. Politikken har derfor været i høring i udvalgte fora og i magistratsafdelingerne og er blevet tilrettet på baggrund af høringen.

”Et grønnere [adresse]” skal også ses i sammenhæng med kommuneplanen, der omsætter politikkens ambitioner og mål til konkrete retningslinjer og rammer for anvendelsen af arealer.

### Indstilling

Det indstilles:

At 1) ”Et grønnere [adresse]” vedtages som ramme for arbejdet med naturen og det grønne i [adresse].

At 2) Der fremsendes hvert år en status på arbejdet med naturen og det grønne til Byrådet.

At 3) ”Et grønnere [adresse]” revideres én gang i hver byrådsperiode.

### Sagens forløb

26-08-2020 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 31-08-2020 Magistraten
Fremsendes til [adresse] med bemærkning, at Magistraten i mødet den 31. august 2020 anbefaler, at byrådet tiltræder Magistratsafdelingen for Teknik og Miljøs indstilling af 13. juli 2020.
 09-09-2020 [adresse]Sagens behandling blev udsat i byrådets møde den 9. september 2020.
 23-09-2020 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 23. september 2020.
 19-10-2020 Teknisk Udvalg
Beslutning ikke frigivet